

 Izlazi prema potrebi Broj 2 Godina LVII. Karlovac 26. siječnja 2024.

**GRADONAČELNIK**

**GRADA KARLOVCA str.**

3. PLAN prijma u službu u upravna tijela Grada Karlovca za 2024. godinu 120.

4. RJEŠENJE o imenovanju Povjerenstva za provođenje postupka dodjele

Sredstava spomeničke rente za obnovu i očuvanje objekata

zaštićene spomeničke baštine 124.

5. ZAKLJUČAK o donošenju Godišnjeg programa mjera dezinfekcije, dezinsekcije i

deratizacije kao posebne mjere zaštite pučanstva od zaraznih bolesti

na području grada Karlovca za 2024. godinu 125.

**GRADONAČELNIK**

**GRADA KARLOVCA**

**3.**

Na temelju članka 8., 9. i 10. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19), članka 44. i članka 98. Statuta Grada Karlovca (Glasnik Grada Karlovca broj 9/21 – potpuni tekst, 10/22), a u vezi s Proračunom Grada Karlovca za 2024. godinu (Glasnik Grada Karlovca broj 23/23), na prijedlog pročelnika upravnih tijela Grada Karlovca te nakon savjetovanja sa Sindikatom državnih i lokalnih službenika i namještenika Republike Hrvatske - Podružnice zaposlenika u upravi Grada Karlovca, gradonačelnik Grada Karlovca, donio je

**PLAN PRIJMA U SLUŽBU**

**U UPRAVNA TIJELA GRADA KARLOVCA ZA 2024. GODINU**

Članak 1.

 Planom prijma u službu u upravna tijela Grada Karlovca za 2024. godinu (u daljnjem tekstu: Plan) utvrđuje se stvarno stanje popunjenosti radnih mjesta u upravnim tijelima Grada Karlovca, potreban broj službenika i namještenika na neodređeno vrijeme i vježbenika odgovarajuće stručne spreme i struke za 2024. godinu.

Članak 2.

 Riječi i pojmovi koji imaju rodno značenje korišteni u ovom Planu odnose se jednako na muški i ženski rod, bez obzira jesu li korišteni u muškom ili ženskom rodu.

Članak 3.

 Plan se donosi na temelju prikupljenih prijedloga pročelnika upravnih tijela Grada Karlovca, vodeći računa o potrebama upravnih tijela i raspoloživim financijskim sredstvima, te je isti usklađen s Proračunom Grada Karlovca za 2024. godinu.

Članak 4.

 U upravnim tijelima Grada Karlovca na dan 25. siječnja 2024. godine zaposlen je 151 službenik i namještenik na neodređeno vrijeme i 2 vježbenika na određeno vrijeme.

Stvarna popunjenost radnih mjesta po upravnim tijelima Grada Karlovca:

1. **Upravni odjel za poslove gradonačelnika**

za utvrđenih 24 radnih mjesta, potrebno je 24 službenika i 7 namještenika, a zaposleno je 16 službenika, 6 namještenika i 0 vježbenika.

1. **Upravni odjel za proračun i financije**

za utvrđenih 19 radnih mjesta, potrebno je 23 službenika i 0 namještenika, a zaposleno je 18 službenika, 0 namještenika i 0 vježbenika.

1. **Upravni odjel za prostorno uređenje i poslove provedbe dokumenata prostornog uređenja**

za utvrđenih 13 radnih mjesta, potrebno je 18 službenika i 0 namještenika, a zaposleno je 12 službenika, 0 namještenika i 0 vježbenika.

1. **Upravni odjel za gradnju i zaštitu okoliša**

za utvrđenih 11 radnih mjesta, potrebno je 16 službenika i 0 namještenika, a zaposleno je 9 službenika, 0 namještenika i 1 vježbenik.

1. **Upravni odjel za komunalno gospodarstvo, promet i mjesnu samoupravu**

za utvrđenih 28 radnih mjesta, potrebno je 38 službenika i 0 namještenika, a zaposleno je 27 službenika, 0 namještenika i 0 vježbenika.

1. **Upravni odjel za imovinsko pravne poslove i upravljanje imovinom**

za utvrđenih 17 radnih mjesta, potrebno je 19 službenika i 0 namještenika, a zaposleno je 11 službenika, 0 namještenika i 1 vježbenik.

1. **Upravni odjel za gospodarstvo, razvoj grada i fondove EU**

za utvrđena 22 radna mjesta, potrebno je 27 službenika i 0 namještenika, a zaposleno je 17 službenika, 0 namještenika i 0 vježbenika.

1. **Upravni odjel za društvene djelatnosti**

za utvrđenih 16 radnih mjesta, potrebno je 16 službenika i 0 namještenika, a zaposleno je 10 službenika, 0 namještenika i 0 vježbenika.

1. **Služba za unutarnju reviziju**

za utvrđena 3 radna mjesta, potrebno je 3 službenika i 0 namještenika, a zaposlen je 1 službenik, 0 namještenika i 0 vježbenika.

1. **Služba za javnu nabavu**

za utvrđenih 6 radnih mjesta, potrebno je 6 službenika i 0 namještenika, a zaposleno je 5 službenika, 0 namještenika i 0 vježbenika.

1. **Služba za provedbu ITU mehanizma**

za utvrđena 3 radna mjesta, potrebno je 3 službenika i 0 namještenika, a zaposleno je 3 službenika, 0 namještenika i 0 vježbenika.

1. **Služba – vlastiti pogon za obavljanje komunalne djelatnosti**

za utvrđenih 14 radnih mjesta, potrebno je 5 službenika i 18 namještenika, a zaposleno je 3 službenika, 13 namještenika i 0 vježbenika.

Članak 5.

 U upravna tijela Grada Karlovca planira se prijam u službu na neodređeno vrijeme u 2024.

godini, kako slijedi:

1. **Upravni odjel za poslove gradonačelnika**

**pročelnik** – sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske, pravne struke ili druge društvene ili humanističke struke - 1 izvršitelj

**stručni suradnik za kadrovske poslove -** sveučilišni prijediplomski studij ili stručni prijediplomski studij pravne, upravne ili ekonomske struke – 1 izvršitelj

U 2024. godini u Upravnom odjelu za poslove gradonačelnika ne planira se prijam namještenika.

1. **Upravni odjel za proračun i financije**

**viši stručni suradnik za proračunsko računovodstvo I** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske struke – 1 izvršitelj

1. **Upravni odjel za prostorno uređenje i poslove provedbe dokumenata prostornog uređenja**

U 2024. godini ne planira se prijam službenika.

1. **Upravni odjel za gradnju i zaštitu okoliša**

**viši stručni suradnik za gradnju** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij građevinske, arhitektonske, biotehničke, prirodne ili ekonomske struke – 1 izvršitelj

1. **Upravni odjel za komunalno gospodarstvo, promet i mjesnu samoupravu**

**pročelnik** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke, biotehničke ili društvene struke – 1 izvršitelj

**voditelj Odsjeka za mjesnu samoupravu** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij društvene, tehničke ili biotehničke struke – 1 izvršitelj

**viši stručni suradnik za komunalno gospodarstvo II -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke, društvene ili ekonomske struke – 1 izvršitelj

**viši stručni suradnik za održavanje nerazvrstanih cesta i odvodnje I -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke struke – 1 izvršitelj

**viši referent za upravljanje javnim površinama -**sveučilišni prijediplomski studij ili stručni prijediplomski studij ili stručni kratki studij ekonomske, društvene ili pravne struke – 1 izvršitelj

1. **Upravni odjel za imovinsko pravne poslove i upravljanje imovinom**

**pročelnik** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke – 1 izvršitelj

**voditelj Odsjeka za imovinsko pravne poslove** – sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke – 1 izvršitelj

**viši stručni suradnik za pravne poslove** - sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke – 1 izvršitelj

**viši referent za upravljanje imovinom i e-nekretnine -** sveučilišni prijediplomski studij ili stručni prijediplomski studij ili stručni kratki studij pravne, ekonomske ili tehničke struke – 1 izvršitelj

1. **Upravni odjel za gospodarstvo, razvoj grada i fondove EU**

**pročelnik -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke, biotehničke, ekonomske, pravne struke ili druge društvene ili humanističke struke – 1 izvršitelj

**viši stručni suradnik za provođenje manifestacija -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke, biotehničke, ekonomske, pravne struke ili druge društvene ili humanističke struke – 1 izvršitelj

**stručni suradnik za provođenje manifestacija** - sveučilišni prijediplomski studij ili stručni prijediplomski studij ekonomske, pravne ili druge društvene struke ili tehničke struke

1. **Upravni odjel za društvene djelatnosti**

**savjetnik za pravna pitanja -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij pravne struke – 1 izvršitelj

**voditelj Odsjeka za socijalnu skrb i umirovljenike -** sveučilišni diplomski studij ili sveučilišni integrirani prijediplomski studij ili diplomski studij društvene, pravne ili ekonomske struke – 1 izvršitelj

1. **Služba za unutarnju reviziju**

**Unutarnji revizor -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske ili pravne struke – 1 izvršitelj

1. **Služba za javnu nabavu**

U 2024. godini ne planira se prijam službenika.

1. **Služba za provedbu ITU mehanizma**

Sva radna mjesta su popunjena.

1. **Služba – vlastiti pogon za obavljanje komunalne djelatnosti**

**Upravitelj -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske, pravne ili tehničke struke – 1 izvršitelj

U 2024. godini planira se prijam namještenika:

pomoćni vozač pauka – vozač cestovnih motornih vozila ili SSS tehničkog ili prometnog smjera – 1 izvršitelj

Članak 6.

U upravna tijela Grada Karlovca u 2024. godini planira se prijam u službu vježbenika na

 određeno vrijeme u trajanju vježbeničkog staža, kako slijedi:

1. **Upravni odjel za poslove gradonačelnika**

**viši stručni suradnik za protokol i odnose s javnošću -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske, pravne, novinarske struke ili politologije

**viši stručni suradnik za pristup informacijama i javnost rada -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij politologije, pravne ili druge društvene struke – 1 izvršitelj

**referent za poslove pisarnice i arhive II -** srednja stručna sprema ekonomske ili upravne struke – 1 izvršitelj

1. **Upravni odjel za proračun i financije**

U 2024. godini ne planira se prijam vježbenika.

1. **Upravni odjel za prostorno uređenje i poslove provedbe dokumenata prostornog uređenja**

U 2024. godini ne planira se prijam vježbenika.

1. **Upravni odjel za gradnju i zaštitu okoliša**

U 2024. godini ne planira se prijam vježbenika.

1. **Upravni odjel za komunalno gospodarstvo, promet i mjesnu samoupravu**

**viši referent za komunalno gospodarstvo -** sveučilišni prijediplomski studij ili stručni prijediplomski studij ili stručni kratki studij građevinske, tehničke struke ili društvene struke – 1 izvršitelj

1. **Upravni odjel za imovinsko pravne poslove i upravljanje imovinom**

**viši referent za najam gradskih stanova -** sveučilišni prijediplomski studij ili stručni prijediplomski studij ili stručni kratki studij pravne ili ekonomske struke – 1 izvršitelj

1. **Upravni odjel za gospodarstvo, razvoj grada i fondove EU**

**viši stručni suradnik za turizam -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij tehničke, biotehničke, ekonomske, pravne struke ili druge društvene ili humanističke struke – 1 izvršitelj

1. **Upravni odjel za društvene djelatnosti**

**viši stručni suradnik za kulturu i kulturnu baštinu -** sveučilišni diplomski studij ili sveučilišni integrirani prijediplomski i diplomski studij ili stručni diplomski studij građevinske, arhitektonske, društvene ili humanističke struke – 1 izvršitelj

**9. Služba za unutarnju reviziju**

U 2024. godini ne planira se prijam vježbenika.

1. **Služba za javnu nabavu**

U 2024. godini ne planira se prijam vježbenika.

**11. Služba za provedbu ITU mehanizma**

U 2024. godini ne planira se prijam vježbenika.

**12.** **Služba – vlastiti pogon za obavljanje komunalne djelatnosti**

U 2024. godini ne planira se prijam vježbenika.

Članak 7.

Grad Karlovac popunjava radna mjesta prema ovom Planu, sukladno Zakonu o službenicima i namještenicima u lokanoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18 i 112/19), Pravilniku o unutarnjem redu upravnih tijela Grada Karlovca („Glasnik Grada Karlovca“ 1/24) i financijskim sredstvima osiguranim Proračunom Grada Karlovca za 2024. godinu, osim u slučaju potrebe prijma u službu na određeno vrijeme i popune radnog mjesta koje je ostalo upražnjeno nakon donošenja ovog Plana.

Članak 8.

 Plan prijma u službu u upravna tijela Grada Karlovca za 2024. godinu stupa na snagu danom donošenja, a objavit će se u „Glasniku Grada Karlovca“.

GRADONAČELNIK

KLASA: 024-02/24-01/11

URBROJ: 2133-1-03-01/03-24-3

Karlovac, 25.01.2024.

 GRADONAČELNIK

 Damir Mandić, dipl.teol., v.r.

**4.**

Na temelju članaka 44. i 98. Statuta Grada Karlovca („Glasnik Grada Karlovca“ br. 9/21 – potpuni tekst, 10/22) i članka 7. Pravilnika o načinu i uvjetima dodjele sredstava spomeničke rente na području grada Karlovca putem javnog poziva („Glasnik Grada Karlovca“ br. 03/16, 19/19) Gradonačelnik Grada Karlovca donosi

**RJEŠENJE**

**o imenovanju Povjerenstva za provođenje postupka dodjele sredstava spomeničke rente za obnovu i očuvanje objekata zaštićene spomeničke baštine u 2024. god.**

I.

 U Povjerenstvo za provođenje postupka dodjele sredstava spomeničke rente za obnovu i očuvanje objekata zaštićene spomeničke baštine u 2024. god. (dalje u tekstu: Povjerenstvo) imenuje se:

1. dr. sc. Ana Hranilović Trubić, dipl. ing. građ., za predsjednicu
2. Lidija Malović, dipl.oec., za zamjenicu predsjednika
3. Dobriša Adamec.,ing.informatike, za člana
4. Sonja Kočevar, dipl.ing.arh., za člana
5. Ljerka Horvat, dipl.iur, za člana.

II.

Povjerenstvo iz točke I. ovog Rješenja ima zadatak raspisivanja javnog poziva, razmatranja zahtjeva i utvrđivanja prijedloga Odluke o dodjeli sredstava za sufinanciranje očuvanja i obnove objekata zaštićene spomeničke baštine.

III.

Stručne i administrativno-tehničke poslove za Povjerenstvo obavljat će Kristina Benko, mag.oec., viša stručna suradnica za gradnju i energetsku učinkovitost u Upravnom odjelu za gradnju i zaštitu okoliša.

IV.

 Troškovi rada Povjerenstva financiraju se iz proračuna Grada Karlovca.

V.

 Ovo Rješenje stupa na snagu danom donošenja, a objavit će se u Glasniku Grada Karlovca.

GRADONAČELNIK

KLASA: 360-01/24-02/01

URBROJ: 2133-1-06-01/4-24-01

Karlovac, 10.01.2024. god.

 GRADONAČELNIK

 Damir Mandić, dipl.teol., v.r.

**5.**

Temeljem članka 5. stavaka 2. i 3. Zakona o zaštiti pučanstva od zaraznih bolesti (“Narodne novine” br. 79/07, 113/08, 43/09, 130/17, 114/18, 47/20, 134/20 i 143/21) i članaka 44. i 98. Statuta Grada Karlovca (“Glasnik Grada Karlovca“ br. 9/2021 – potpuni tekst i 10/22) Gradonačelnik Karlovca donosi:

**Z A K LJ U Č A K**

**o donošenju Godišnjeg programa mjera dezinfekcije, dezinsekcije i deratizacije kao posebne mjere zaštite pučanstva od zaraznih bolesti na području grada Karlovca za 2024. godinu**

I

Donosi se Godišnji program mjera dezinfekcije, dezinsekcije i deratizacije kao posebne mjere zaštite pučanstva od zaraznih bolesti na području grada Karlovca za 2024. godinu u istovjetnom tekstu kako je to utvrđeno prijedlogom Zavoda za javno zdravstvo Karlovačke županije.

II

Tekst Programa iz točke I kao sastavni dio ovog Zaključka odlaže se uz izvornik i objavit će se na internetskim stranicama Grada Karlovca, [www.karlovac.hr](http://www.karlovac.hr).

III

Ovaj Zaključak objavit će se u Glasniku Grada Karlovca.

GRADONAČELNIK

KLASA: 543-01/24-01/01

URBROJ: 2133/-1-06/03-24-2

Karlovac, 15. siječnja 2024.

 GRADONAČELNIK

 Damir Mandić, dipl.teol., v.r.

GLASNIK GRADA KARLOVCA - službeni list Grada Karlovca

Glavni i odgovorni urednik: Vlatko Kovačić, mag. iur., viši savjetnik za pravne poslove i poslove gradonačelnika, Banjavčićeva 9, Karlovac; tel. 047/628-105

Tehnička priprema: Upravni odjel za poslove gradonačelnika